تورکیه جمهوریتی تشقی ایش لر وزیری مولود چاووش اوغلی, اندونزیا جمهوررئیسی جوکو ویدودو و مدافعه وزیری پرابوو سوبیانتو بیلن اوچره شدی.
چاووش اوغلی, تویتر آرقه لی بیرگن بیاناتده, رسمی سفر اویوشتیرگن اندونزیا ده اوشبو اولکه نینگ جمهوررئیسی ویدودو تامانیدن قبول قیلینگن لیگی نی بیلدیردی.
ویدودو گه تورکیه جمهوریتی جمهوررئیسی رجب طیب ایردوغان نینگ سلامی نی ییتیشتیرگن لیگی نی بیلدیرگن چاووش اوغلی, "عالی ستراتیژیک کینگش نینگ بیرینچی ییغیلیشی کیله جک ییل ده جمهوررئیسی میز نینگ سفری دایره سیده بولیب اوته دی.  جنوبشرقی آسیا ده اینگ مهم شریکی میز دن عبارت دوست و قرداش اندونزیا بیلن بولگن برچه ساحه لرده گی مناسبت لری میز کونساین آرتیب بارماقده" دییه قید ایتدی.
دیپلماتیک منبع لر دن آلینگن معلومات لر گه کوره, چاووش اوغلی کیین چه لیک مدافعه وزیری سوبیانتو بیلن اوچره شدی.  حربی مراسم بیلن کوتیب آلینگن چاووش اوغلی, اندونزیالیک وزیر بیلن هیئت لر ارا بیر اوچره شوو اوتکزدی.
سوبیانتو نینگ سونگگی بیر ییل ده 5 مرته تورکیه گه تشریف بویورگن لیگی نی بیلدیرگن چاووش اوغلی, "مدافعه صنایع سی بوییچه همکارلیگی میز نی ینه ده کوچه یتیره میز.  یقین کیله جکده مدافعه صنایع سی بوییچه همکارلیک کیلیشووی نی امضاله ماقچی میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
